《澄江八景 其三 海门宾日》
元代·俞远

天在海门东复东，星移河落日昽曈。三声鸡唱齐州白，五色鸾翔弱水红。

舟楫尽登扬子岸，衣冠应满太空宫。寸心老我倾葵藿，扣缶狂歌两鬓蓬。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。